અમદાવાદ: માધ્યમિક અને ઉચ્ચતર માધ્યમિક શિક્ષણ બોર્ડ દ્વારા માર્ચમાં લેવાયેલી ધો.૧૦ અને ૧રની પરીક્ષાનાં પરિણામની તૈયારીઓ શરૂ થઇ ચૂકી છે ત્યારે અમદાવાદ સહિતના કેટલાક જિલ્લા શિક્ષણાધિકારીઓ દ્વારા સીસીટીવી ફૂટેજ હજુ પણ શિક્ષણ બોર્ડને નહીં મોકલવાના વિલંબ બદલ બોર્ડ દ્વારા ડીઇઓને નોટિસ ફટકારવામાં આવી છે. નોટિસમાં જણાવ્યા મુજબ માત્ર બે દિવસમાં તમામ કાર્યવાહી પૂરી કરીને સીડી બોર્ડને મોકલી આપવાનો આદેશ કરવામાં આવ્યો છે.